OpenLLM-France/wikimedia huggingface dataset:
# Estelle Irizarry

Estelle Irizarry (1937-2017), era una professora de Costa Rica emèrita de literatura hispànica a la Universitat de Georgetown, Washington, DC. Va ser dels primers historiadors a aportar proves objectives basades en criteris científics i metodologia per resoldre els misteris que envolten la identitat de Colom.
Ha escrit llibres sobre autors espanyols com Francisco Ayala, Rafael Dieste, Odón Betanzos Palacios i E. Fernández Granell, així com d'escriptors-pintors espanyols del segle xx.

## ADN dels escrits de Cristòfor Colom

L'any 2009, va presentar a Madrid el llibre L'ADN dels Escrits de Cristòfor Colom. Hi conclou que Colom escrivia en català i era jueu-convers. Després d'investigar les cartes de Colom, destaca que algunes estan puntuades amb vírgules suspensives i punts [/.] [/] [//]. Estelle Irizarry va dir que «l'estil de puntuació obeïa a una disposició geogràfica, que els de Castella no feien servir vírgules i que aquestes sorgien a les terres catalano-parlants de l'antiga Corona d'Aragó». Afegeix: «En el llibre es compara el sistema d'escriptura del navegant amb manuscrits de Galícia, Portugal, Itàlia, Tarragona, Castella, Barcelona, Eivissa, Europa o Gènova, entre d'altres, i fins ara l'ADN (lingüístic) apunta a Eivissa».

## Obra

Irizarry va rebre el Gran Premi Nacional de la Fira Internacional del Llibre a Puerto Rico l'any 2010. Els seus últims treballs són una edició actualitzada dels Infortunis d'Alonso Ramírez i una nova ficció - La carta d'amor de Cristòfor Colom a la Reina Isabel.

## Referències

* ↑ «Fallecimiento de Estelle Irizarry». Academia Norteamericana de la Lengua Española. [Consulta: 13 setembre 2023].
* ↑ «Fallecimiento de Estelle Irizarry» (en castellà). Associación de Academias de la Lengua Española, 18-03-2017. [Consulta: 13 setembre 2023].
* ↑ «Columbus Was a Catalan Jew/Colom era jueu català» (en anglès). La República Catalana, 17-10-2009. [Consulta: 13 setembre 2023].
* ↑ Garcia, Charles. «Was Columbus secretly a Jew?» (en anglès). CNN, 20-05-2012. [Consulta: 13 setembre 2023].
* ↑ DHNS. «Columbus was a Catalan-speaking Jew, says US scholar» (en anglès). Deccan Herald, 16-10-2009. [Consulta: 13 setembre 2023].
* ↑ «Christopher Columbus was a Catalan, and possibly Jewish, scholar says». Medieval News, 19-10-2009. [Consulta: 13 setembre 2023].
* ↑ Agència Europa Press (12-10-2009)
* ↑ Irizarry, Estelle «Cristóbal Colón, Escritor». Hispania, 75, 4, 01-10-1992, pàg. 784. DOI: 10.2307/343846.
# Ketchikan

Ketchikan és una població dels Estats Units a l'estat d'Alaska. Segons el cens del 2007 tenia 7.368 habitants.

## Demografia

Segons el cens del 2000, Ketchikan tenia 7.922 habitants, 3.197 habitatges, i 1.956 famílies La densitat de població era de 907,6 habitants/km².
Dels 3.197 habitatges en un 33,9% hi vivien nens de menys de 18 anys, en un 42,6% hi vivien parelles casades, en un 13,9% dones solteres, i en un 38,8% no eren unitats familiars. En el 31,7% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,07.
Per edats la població es repartia de la següent manera: un 26,8% tenia menys de 18 anys, un 8,5% entre 18 i 24, un 30,9% entre 25 i 44, un 24,4% de 45 a 60 i un 9,3% 65 anys o més.
L'edat mediana era de 36 anys. Per cada 100 dones hi havia 101,7 homes. Per cada 100 dones de 18 o més anys hi havia 103 homes.
La renda mediana per habitatge era de 45.802 $ i la renda mediana per família de 52.529 $. Els homes tenien una renda mediana de 41.926 $ mentre que les dones 30.411 $. La renda per capita de la població era de 22.484 $. Aproximadament el 4,9% de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Ketchikan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Ketchikan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Das Schlangenei

Das Schlangenei (coneguda també amb el títol anglès The Serpent's Egg i francès L'Oeuf du serpent, "L'ou de serp") és una pel·lícula alemanya dirigida per Ingmar Bergman, estrenada el 1977.

## Argument

Berlín 1923. Abel Rosenberg troba el cos del seu germà que s'ha suïcidat deixant una misteriosa carta. Rosenberg descobreix que al voltant d'ell nombroses persones desapareixen i que la policia comença a sospitar...

## Repartiment

| David Carradine: Abel Rosenberg Liv Ullmann: Manuela Rosenberg Heinz Bennent: Hans Vergerus Gert Fröbe: el comissari Bauer Isolde Barth: La noia d'uniforme Toni Pastor: Senyor Rosenberg Christian Berkel: L'estudiant Richard Bohne: L'agent de policia Paula Braend: Senyora Hemse Erna Brünell: Senyora Rosenberg Paul Burian: El Conillet d'Índies Paul Bürks: comediant del cabaret Hildegard Busse: una prostituta Gaby Dohm: La dona del final Hans Eichler: Max Kai Fischer Herbert Fux Renate Grosser: una prostituta Heino Hallhuber: la promesa Georg Hartmann: Hollinger Edith Heerdegen: Senyora Holle Rosemarie Heinikel: noia d'uniforme Klaus Hoffmann | Grischa Huber: Stella Harry Kalenberg: Coronel Volkert Kraeft Andrea L'Arronge: noia d'uniforme Gunther Malzacher: un marit Lisi Mangold: Mikaela Beverly Mcneely: noia d'uniforme Günter Meisner Hubert Mittendorf: El consolador Kyra Mladeck: Senyoreta Dorst Heide Picha: una esposa Hans Quest: Doctor Silbermann Charles Régnier: un doctor Walter Schmidinger: Solomon Irene Steinbeisser: un Grum Fritz Strassner: Dr. Soltermann Glynn Turman: Monroe Ellen Umlauf: L'arrendatària del bordell Hertha Von Walther: una dona al carrer Wolfgang Weiser James Whitmore: El capellà Ralf Wolter |

## Referències

* ↑ Títol original i títols alternatius a La Cinémathèque québécoise (francès)
# Doclisboa

Doclisboa és un festival de cinema documental de Lisboa que es celebra des de l'any 2002. Doclisboa forma part de la Doc Alliance, una associació creativa entre set festivals de cinema documental europeus clau.
La 19a edició va tenir lloc entre el 21 i el 31 d'octubre amb un total de 249 pel·lícules exhibides. El Premi a la millor pel·lícula internacional va ser per a 918 gau, de la directora basca Arantza Santesteban.

## Millor pel·lícula internacional

| Any | Títol | Direcció |
| 2004 | A scuola | Leonardo di Costanzo |
| 2005 | Before the flood | Yan Yu i Li Yifan |
| 2005 | Alimentation générale | Chantal Briet |
| 2006 | Tierra Negra | Ricardo Íscar |
| 2007 | El-banate dol | Tahani Rached |
| 2008 | End of the rainbow | Robert Nugent |
| 2009 | Petition | Zhao Liang |
| 2010 | El sicario: Room 164 | Gianfranco Rosi |
| 2011 | É na terra não é na lua | Gonçalo Tocha |
| 2012 | Three sisters | Wang Bing |
| 2013 | E agora? Lembra-me | Joaquim Pinto |
| 2014 | Fu yu zi | Wang Bing |
| 2015 | Il solengo | Alessio Rigo de Righi i Matteo Zoppis |
| 2016 | Calabria | Pierre-François Sauter |
| 2017 | Milla | Valérie Massadian |
| 2018 | Lep pozdrav iz svobodnih gozdov | Ian Soroka |
| 2019 | Santikhiri Sonata | Thunska Pansittivorakul |
| 2021 | 918 gau | Arantza Santesteban |
| 2022 | Svidanie v Minske | Nikita Lavretski |

## Referències

* ↑ Cláudia Carvalho. «DocLisboa anuncia nova direcção que conta com Susana de Sousa Dias» (en portuguès). Público, 28-02-2012. [Consulta: 28 febrer 2012].
* ↑ Lusa news agency. «Festival DocLisboa cumpre dez anos com nova direção» (en portuguès). SIC Notícias, 28-02-2012. Arxivat de l'original el 2012-03-02. [Consulta: 28 febrer 2012].
* ↑ Lusa news agency. «"É na Terra não é na Lua", de Gonçalo Tocha, vence IX DocLisboa» (en portuguès). SIC Notícias, 30-10-2011. Arxivat de l'original el 2011-10-31. [Consulta: 28 febrer 2012].
* ↑ Lusa news agency|. «Festival Doclisboa começa hoje» (en portuguès). Diário de Notícias. Controlinveste, 20-10-2011. [Consulta: 28 febrer 2012].
* ↑ Pedro Calhau. «DocLisboa: o mundo visto por 172 filmes de 33 países» (en portuguès). TVI24. Media Capital, 06-10-2011. [Consulta: 28 febrer 2012].
* ↑ «‘918 Gau’, de Arantza Santesteban, gana el premio internacional en el festival Doclisboa» (en castellà). Naiz, 01-11-2021. [Consulta: 13 març 2023].
* ↑ «A Date in Minsk vence en el 20° Doclisboa» (en castellà). Cineuropa, 17-10-2022. [Consulta: 13 març 2023].
# Jaume Ros i Serra

Jaume Ros i Serra (Agramunt, Urgell, 1918 - Oliana, Alt Urgell, 2005) fou un activista polític català. Milità des de ben jove a Estat Català, durant la guerra civil espanyola s'incorporà a la columna Macià-Companys i en acabar la guerra es quedà al Rosselló, on col·laborà en el passatge de fugitius civils i militars per la frontera durant la Segona Guerra Mundial i va col·laborar amb el FNC sense abandonar la militància a Estat Català.
Després del 1945 tornà a Agramunt, però al cap de poc es va establir a Andorra, on des del 1962 acollí durant molts anys la representació pràctica de la Generalitat de Catalunya a l'exili i fou correu del president Josep Tarradellas. Va col·laborar al Diari d'Andorra i El Periòdic d'Andorra.
El 1994 fou un dels principals impulsors del Centre de la Cultura Catalana del Principat d'Andorra, i el 1999 deixà la militància a Estat Català, alhora que donava suport a la candidatura de Catalunya Lliure a les eleccions al Parlament Europeu de 1989.
El 2000 va rebre el Premi d'Actuació Cívica de la Fundació Lluís Carulla, l'import de la qual, però, va cedir a La Bressola.

## Obres

* La memòria és una decepció 1920-1939 (1995)
* La decepció de la memòria: 1939-1995 (1995)
* Miquel Badia. Un defensor oblidat de Catalunya (1996)
* Catalunya amb una sabata i una espardenya (1996)
* Conèixer l'altra Andorra (2001)

## Referències

* ↑ «Jaume Ros i Serra». Diccionari d'Historiografia Catalana. [Consulta: 11 setembre 2022].
* ↑ Vilalta, Arnau Gonzàlez i. Contra Companys, 1936: La frustración nacionalista ante la Revolución (en castellà). Universitat de València, 2012-07. ISBN 978-84-370-8915-7.
* ↑ «Avui dimarts, 18 d'octubre del 2005, ha mort Jaume Ros i Serra a la vila d'Oliana» (en catalan). Racó Català, 18-10-2005. [Consulta: 11 setembre 2022].
* ↑ Carbonell, S. ««Las lenguas minoritarias tienen problemas porque no tienen poder»» (en castellà). Última Hora, 01-03-2001. [Consulta: 11 setembre 2022].

## Vegeu també

* Arxiu Montserrat Tarradellas i Macià.
# Cromwell (Minnesota)

Cromwell és una població dels Estats Units a l'estat de Minnesota. Segons el cens del 2000 tenia 143 habitants.

## Demografia

Segons el cens del 2000, Cromwell tenia 143 habitants, 65 habitatges, i 39 famílies. La densitat de població era de 30,3 habitants per km².
Dels 65 habitatges en un 21,5% hi vivien nens de menys de 18 anys, en un 52,3% hi vivien parelles casades, en un 9,2% dones solteres, i en un 38,5% no eren unitats familiars. En el 35,4% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,88.
Per edats la població es repartia de la següent manera: un 22,4% tenia menys de 18 anys, un 4,2% entre 18 i 24, un 25,9% entre 25 i 44, un 25,2% de 45 a 60 i un 22,4% 65 anys o més.
L'edat mediana era de 44 anys. Per cada 100 dones de 18 o més anys hi havia 109,4 homes.
La renda mediana per habitatge era de 25.000 $ i la renda mediana per família de 31.875 $. Els homes tenien una renda mediana de 26.250 $ mentre que les dones 21.250 $. La renda per capita de la població era de 16.605 $. Entorn del 15,4% de les famílies i el 20,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cromwell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Cromwell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Eyebroughy

Eyebroughy (o arcàicament Ibris) és un illot localitzat en el Firth of Forth, a 200 metres d'East Lothian, en Escòcia. L'illa constitueix una reserva de la RSPB, a causa de la població de cormorans que alberga. La roca és basàltica i data del Carbonífer.
# Kečkovce

Kečkovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1582.
# Damodar (cràter)

Clackmannan és un cràter de l'asteroide del cinturó principal (253) Mathilde, situat amb el sistema de coordenades planetocèntriques a 73 ° de latitud nord i 263.8 ° de longitud est. Fa un diàmetre de 28.7 km. El nom va ser fet oficial per la UAI l'any 2000 i fa referència a Damodar, conca de carbó de l'Índia.

## Referències

* ↑ "Damodar (cràter)". Gazetteer of Planetary Nomenclature. USGS Astrogeology Research Program. (anglès)
* ↑ International Energy Agency. Concise Guide to World Coalfields, compiled by World Coal Resources and Reserves Data Bank Services, 1983.
# Domini de la Companyia a l'Índia

El Domini de la Companyia a l'Índia (1757-1858) marca un període de dominació per part de la Companyia Britànica de les Índies Orientals de diversos territoris de l'actual Índia.
# Falces

* Pel que fa al personatge mitològic,vegeu Falces (mitologia).
Falces és un municipi de Navarra, a la comarca de Ribera Arga-Aragón, dins la merindad d'Olite. Limita amb Peralta, Marcilla, Funes, Caparroso, Miranda de Arga, Tafalla, Olite, Lerín i Andosilla.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 2 661 | 2 595 | 2 604 | 2 591 | 2 569 | 2 545 | 2 536 | 2 575 | 2 603 | 2 597 | 2 583 |
| Fonts: Falces i Institut d'Estadística de Navarra |||||||||||

## Personatges cèlebres

* Pedro Iturralde (1929-2020): Músic saxofonista de jazz.
* Urbán de Vargas, músic

## Enllaços externs

* Institut d'Estadística de Navarra
* Infraestructura de Dades Espacials de Navarra Arxivat 2019-09-15 a Wayback Machine.
* Sistema d'Informació Territorial de Navarra Arxivat 2008-09-19 a Wayback Machine.
* Toponímia Oficial de Navarra Arxivat 2018-02-15 a Wayback Machine.
Viccionari
# Constantí I de Constantinoble

Constantí I (en grec antic: Κωνσταντίνος Α') va ser patriarca de Constantinoble de l'any 675 al 677.
Va ser defensor de l'ortodòxia contra el monotelisme. L'historiador Efraïm diu que va viatjar a Tràcia i a Macedònia, i que era un home molt piadós. L'església Ortodoxa el va declarar sant, i es venera el dia 9 d'agost. El va succeir Teodor I de Constantinoble.

## Referències

* ↑ «Constantinos». Ecumenic Patriarchate of Constantinople. [Consulta: 1r juliol 2023].
# Faramontanos de Tábara

Faramontanos de Tábara és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 581 | 526 | 505 | 494 |
# Kezia Dugdale

Kezia Alexandra Ross Dugdale (Aberdeen, 28 d'agost de 1981) és una política escocesa. Va ser la dirigent del Partit Laboral Escocès des de 2015 fins a la seva dimissió el 2017.
Dugdale va ser anteriorment cap adjunta del Partit Laborista Escocès de 2014 a 2015, i ha sigut diputada del Parlament Escocès per a la regió de Lothian des de 2011. El novembre de 2017, Dugdale va aparèixer com a concursant a la dissetena temporada del programa I'm a Celebrity...Get Me Out of Here!.

## Referències

* ↑ «Kezia Dugdale quits as Scottish Labour leader». BBC News, 29-08-2017.
* ↑ «Dugdale enters I'm a Celebrity jungle» (en en-gb). BBC News, 22-11-2017 [Consulta: 24 novembre 2017].

## Enllaços externs

* Kezia Dugdale - Lloc web oficial
# Cristina Borra

Cristina Borra (Londres, 9 de gener de 1975) és una locutora de ràdio italiana.
Cristina va créixer a Anglaterra, on es va graduar en Disseny industrial a l'University College de Londres. Des que era molt jove una passió per la música la va portar a dedicar-se a Rock FM, primer Ràdio rock d'Itàlia. Després va començar a col·laborar amb Ràdio 101.
Des de gener de 2005 s'uneix telesivament amb RTL 102.5; en aquesta experiència amb la ràdio RTL 102.5 inicialment el seu paper era el de veu. Per la mateixa emissora de ràdio seguit amb Sleepers; Tram Tram. En 2006, Certe notti, i de la televisió Music Breakfast al canal 813 de Sky. L'any 2007 es van unir amb Federico L'Olandese Volante per la conducció The Flight i Carletto a Music Drive; sempre pel ràdio RTL 102.5 amb Luca Dondoni condueix el programa Pop around the clock. La major part de la primera semestre de l'any 2014 amb Fabrizio Ferrari va portar The Flight, mentre després les vacances d'estiu d'aquest any al costat de Luca Dondoni va tornar al programa Pop around the clock.

## Referències

* 1 2 3 4 5 6 Breu nota biogràfica sobre Cristina Borra Arxivat 2015-01-19 a Wayback Machine. (italià)
* 1 2 3 Entrevista de Cristina, durant l'entrevista va recordar l'inici de la seua carrera a la ràdio “Rock FM” i el seu col·lega Federico l'Olandese Volante. (italià)
* 1 2 3 4 5 6 7 Llista amb els programes i els noms dels conductors (italià)
* ↑ En el programa The Flight entrevista amb Tiziano Ferro Arxivat 2014-12-19 a Wayback Machine., és invitat de Cristina Borra Liquida.it, 11 de desembre de 2012 (italià)
# Domingo Portefaix y Páez

Domingo Portefaix y Páez (Còrdova, Andalusia, 4 d'agost de 1808 - setembre de 1883) fou un militar, polític i escriptor espanyol. Fou coronel de l'Exèrcit espanyol i comandant de carrabiners, governador civil de les províncies de Girona, Huelva i Castelló i alcalde de Barcelona entre febrer de 1848 i gener de 1849. Fou nomenat cavaller de l'Orde de San Fernando, Comendador d'Isabel la Catòlica i Cavaller de Carles III. És autor d'un Manual para la instrucción y gobierno del cuerpo de carabineros (1844), del que el 1866 en cedí un exemplar al Círculo de la Amistad, Liceo Artístico y Literario.

## Referències

* ↑ Biografia a wikisource
* ↑ «Boletín Necrológico». La Unión (Madrid.1882), 21-09-1883, pàg. 4.
* ↑ Castellanos de Losada, Basilio Sebastián. Glorias de Azara en el siglo XIX (en castellà). Imprenta de D. B. González, 1854, p. 930.
* ↑ «Círculo de la Amistad, Liceo Artístico y Literario». Cordobapedia. [Consulta: 16 desembre 2015].
# Jaume Bot i Arenas

Jaume Bot i Arenas (Badalona, 1904 – Vilassar de Dalt, 1983) fou un malacòleg i naturalista, industrial tèxtil i emprenedor català impulsor i fundador del Museu de Conquilles del Cau del Cargol que conté una col·lecció de més de 18.000 espècies. Autodidacte i gran amant de la natura, fou reconegut internacionalment com a expert en malacologia. Gràcies a la seva feina d'estudi, identificació i classificació, la col·lecció del museu del Cau del Cargol, és una finestra per compartir la fascinació per la bellesa i l'harmonia de formes i colors de la natura, a través de les conquilles.
El 1939 va crear l'empresa Instruments J. Bot S.A., especialitzada en la fabricació d'instruments de control físic de materials, que continua produint fins al dia d'avui.

## Obra

* Marcy, Jean; Bot i Arenas, Jaume. Les Coquillages : les gastéropodes marins... [Dessins de Bernard Durin et Rémy Poutiers..] (en francès). París: N. Boubée et Cie., 1969, p. 281.

## Referències

* ↑ Cuello, Josep. «Els Estudis Zoologics». A: Història natural dels Països Catalans. Enciclopèdia Catalana.
* ↑ Cano, Genís; Alemany, Sílvia. Murs de Guixols. Barcelona: Universitat de Barcelona, 2003, p. 8. ISBN 9788447527533.
* ↑ «Homenatge del Museu de Zoologia de Barcelona a tres malacòlegs catalans. Lluís Gasull Martínez, Carles Altimira Aleu i Jaume Bot Arenas». Miscel·lània Zoològica, Vol.8, 01-01-1964 [Consulta: 18 juny 2015].
* ↑ «Personatges Il·lustres». Costa del Maresme, 2015. Arxivat de l'original el 2015-06-26. [Consulta: 25 juny 2015].
* ↑ «Instruments J. Bot S.A.: Empresa (web oficial)» (en castellà, anglès), 2015. [Consulta: 15 desembre 2015].
# Evo (restaurant)

Evo és un restaurant creat el 2006 pel cuiner català Santi Santamaria, i codirigit per aquest (alma mater de Can Fabes, amb tres estrelles) i Ismael Alegria, ubicat a l'Hotel Hesperia Tower de l'Hospitalet de Llobregat, que va tancar com a tal l'any 2012, un any després de la mort del seu creador el 16 de febrer de l'any anterior durant un viatge a Singapur. L'establiment cessà la seva activitat per la crisi econòmica i l'alt cost de la seva estructura. A l'edició de l'any 2007 va obtenir una estrella Michelin.

## Referències

* ↑ «El restaurant Evo situat a la cúpula de l'Hotel Hesperia Tower obrirà les seves portes el pròxim dilluns 29 de maig». Corporació Catalana de Mitjans Audiovisuals (CCMA), 23-05-2006 [Consulta: 4 juliol 2024].
* ↑ «Adéu a un projecte de Santi Santamaría. NH tanca el restaurant Evo de l'Hotel Hesperia Tower La crisi i l'alt cost de l'estructura obliguen al cessament de l'activitat». El Periódico, 18-07-2012 [Consulta: 4 juliol 2024].
* ↑ «El restaurant Evo tanca les portes Estava dirigit pel desaparegut Santi Santamaria. L'Hotel Hesperia Tower diu que la falta de rendibilitat ha provocat el tancament del local». Diari ARA, 18-07-2012 [Consulta: 4 juliol 2024].
* ↑ «El restaurant Evo, de L’Hospitalet, a la Guia Michelin. L'establiment està situat a la cúpula de l'Hotel Hesperia Tower, a Bellvitge». L'Hospitalet Digital, 20-11-2006 [Consulta: 4 juliol 2024].
# Genera Plantarum (desambiguació)

Genera Plantarum és una obra del naturalista suec Carl von Linné de l'any 1737
Genera Plantarum també es pot referir a d'altres obres:
* Genera Plantarum, secundum ordines naturales disposita juxta methodum in Horto Regio Parisiensi exaratam, publicada l'any 1789 per Antoine Laurent de Jussieu
* Genera Plantarum Guineensium, publicada l'any 1804 per Adam Afzelius
* Genera Plantarum Umbelliferarum, publicada l'any 1814 per George Franz Hoffmann
* Genera plantarum florae Germanicae iconibus et descriptionibus illustrata, publicada per Christian Gottfried Daniel Nees von Esenbeck entre 1830 i 1860.
* Genera Plantarum Secundum Ordines Naturales Disposita, publicada per Stephan Endlicher entre 1836 i 1840.
* Genera Plantarum ad exemplaria imprimis in herbariis kewensibus servata definita, publicada en tres volums per George Bentham i Joseph Dalton Hooker entre 1862 i 1883.
# Estadi La Murta

El Camp de la Murta és un estadi de futbol situat al municipi valencià de Xàtiva (la Costera). Compta amb una capacitat de 9.000 espectadors, 2.000 seients en preferent cobert i 7.000 seients en general descobert. És el camp on disputa els seus partits el CD Olímpic de Xàtiva. Està homologat per la FIFA per disputar partits internacionals.

## Història

Va ser inaugurat l'any 1922 en un partit contra l'Sporting de Gijón. Amb el pas del temps ha patit diverses remodelacions, la principal el 1960, a la qual van seguir altres més recents fins a adquirir el seu aspecte actual. Així, en el primer semestre de l'any 1990 es va construir la graderia de tribuna, el 8 d'abril de 1998 s'inauguraren els nous vestidors, l'any 2000 es col·locà la coberta de la graderia de tribuna, el 2002 es col·locaren els seients de plàstic en la tribuna i el nou rellotge-marcador electrònic, i en 2005 s'inaugurà la gespa artificial.

## Característiques

* Marcador electrònic
* Rellotge electrònic
* Megafonia
* Llum artificial
* Gespa artificial d'última generació.
* Seients de plàstic
* Túnel de vestidors
* Llotja d'Autoritats.
* Porteries d'alumini.
* Sistema de reg de 9 aspersors

## Referències

* ↑ «Estadio La Murta» (en castellà i anglés). Soccerway.com.
* 1 2 «La Murta (Xàtiva)» (en castellà). jvgandia (Flickr).

## Enllaços externs

* Web del CD Olímpic de Xàtiva